
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

339. Ίδρυση Προξενικού Γραφείου στην Πρεσβείατης 

Ελλάδας στο Σεράγεβο της Βοσνίας και Ερζε¬ 
γοβίνης. 1 

340. Περί του επαγγέλματος του Λογιστή - Φοροτεχνι¬ 

κού και της αδείας ασκήσεώς του..· 2 

341. Κατανομή οργανικών θέσεων προέδρων εφετών 

και εισαγγελέων εφετών των πολιτικών και ποι¬ 
νικών δικαστηρίων της χώρας. 3 

342. Τροποποίηση των παραγράφων 1 και 2 του άρ¬ 

θρου 18 του καταστατικού του Ταμείου Επικου¬ 
ρικής Ασφαλίσεως Προσωπικού Εταιρειών Πε¬ 
τρελαιοειδών . 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 269/1998 αρμοδιό¬ 
τητας Υπουργείου Μεταφορών και Επικοινωνιών.. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ.ΑΡ. 339 (1) 

Ίδρυση Προξενικού Γραφείου στην Πρεσβείατης Ελλά¬ 
δας στο Σεράγεβο της Βοσνίας και Ερζεγοβίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 40 του Ν. 2594/98 «Κύ¬ 
ρωση ως Κώδικα του σχεδίου νόμου “Οργανισμός του Υ¬ 
πουργείου Εξωτερικών”» (Α' 62). 

2. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (Α' 137) όπως προστέθη¬ 
κε με το άρθρο 27 του Ν. 2081/92 (Α' 154) και τροποποιή¬ 
θηκε με το άρθρο 1 παρ. 2, εδ. α'του Ν. 2469/97 (Α' 38). 

3. Το γεγονός ότι από τις διατάξεις του διατάγματος δεν 
προκαλείται δαπάνη σε βάρος του κρατικού προϋπολογι¬ 
σμού. 

4. Την υπ’ αριθμ. 447/1998 γνωμοδότηση του Συμβουλί¬ 
ου της Επικράτειας μετά από πρόταση του Υπουργού Ε¬ 
ξωτερικών, αποφασίζουμε: 


Άρθρο μόνο 

Ιδρύεται Προξενικό Γραφείο στην Πρεσβείατης Ελλά¬ 
δος στο Σεράγεβο της Βοσνίας και Ερζεγοβίνης με περι¬ 
φέρεια δικαιοδοσίας το σύνολο της Βοσνίας και Ερζεγο¬ 
βίνης δηλαδή τόσο την «Ομοσπονδία της Βοσνίας - Ερζε¬ 
γοβίνης» όσο και τη «Σέρβική Δημοκρατία». 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 4 Αυγούστου 1998 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ. ΑΡ. 340 (2) 

Περί του επαγγέλματος του Λογιστή - Φοροτεχνικού και 
της αδείας ασκήσεώς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Του άρθρου 1 παρ. 3 του Ν. 2515/1997 “Άσκηση ε¬ 
παγγέλματος Λογιστή Φοροτεχνικού, λειτουργία Σώμα¬ 
τος Ορκωτών Εκτιμητών (Σ.Ο.Ε.) και άλλες διατάξεις" 
(ΦΕΚ 154/Α/1997). 

β) Τα άρθρα 24, 27 και 29Ατου Ν. 1558/1985 "Κυβέρνη¬ 
ση και Κυβερνητικά Όργανα" (ΦΕΚ 137/Α/85). 

2. Την από 24.2.1998 γνώμη της Κεντρικής Διοίκησης 
του Οικονομικού Επιμελητηρίου της Ελλάδας. 

3. Το γεγονός ότι δεν προκαλείται δαπάνη σε βάρος του 
κρατικού προϋπολογισμού. 

4. Την αριθμ.490/1998 γνωμοδότηση του Συμβουλίου 
της Επικράτειας με πρόταση του Υπουργού Εθνικής Οι¬ 
κονομίας και Οικονομικών, αποφασίζουμε: 

ΑΡΘΡΟ 1 

Λογιστής Φοροτεχνικός 

Λογιστής Φοροτεχνικός είναι ο κάτοχος ειδικής αδείας 
ασκήσεώς επαγγέλματος σύμφωνα με τις διατάξεις του 
παρόντος, ο οποίος ασχολείται κατ’ επάγγελμα ως μι¬ 
σθωτός ή ελεύθερος επαγγελματίας με λογιστικές και 

φοροτεχνικές εργασίες επιτηδευματιών ή και άλλων φυ¬ 
σικών προσώπων. 

ΑΡΘΡΟ 2 

Περιεχόμενο Επαγγέλματος 

Έργο των λογιστών φοροτεχνικών είναι: 

1. Η ορθή εφαρμογή των λογιστικών αρχών, προτύπων 
και σχεδίων γενικών και κλαδικών. 

2. Η εποπτεία καιη εφαρμογή διαδικασιώνγιατονπροσ- 
διορισμό της φορολογητέας ύλης και των αναλογούντων 
φόρων και ο έλεγχος της τυπικής επάρκειας και ακρίβει¬ 
ας των στοιχείων και παραστατικών. 

3. Η ενημέρωση και τήρηση των φορολογικών βιβλίων 
σύμφωνα με τις ισχύουσες φορολογικές διατάξεις. 

4. Η κατάρτιση και η υπογραφή των οικονομικών κατα¬ 
στάσεων, των ισολογισμών και των λογαριασμών αποτε¬ 
λεσμάτων χρήσης, σύμφωνα με τις ισχύουσες διατάξεις, 
επιχειρήσεων και οργανισμών. 

5. Η σύνταξη, υπογραφή και υποβολή των φορολογικών 
δηλώσεων, συμπληρωματικών στοιχείων και καταστάσε¬ 
ων καθώς και η επιμέλεια εφαρμογής των απαιτούμενων 
διαδικασιών και διατυπώσεων προς τις φορολογικές και 
οικονομικές αρχές. 

6. Η σύνταξη, υπογραφή και υποβολή συμπληρωματι¬ 
κών και στατιστικών στοιχείων και καταστάσεων προς τις 
^Δημόσιες Αρχές. 

7. Η σύνταξη, υπογραφή και υποβολή μισθολογικών κα¬ 
ταστάσεων, ασφαλιστικών εισφορών και προγραμμάτων 
εργασίας. 

ΑΡΘΡΟ 3 

Περιεχόμενο Επαγγελματικής Δραστηριότητας 
κατά κατηγορία αδείας. 

Το περιεχόμενο της επαγγελματικής δραστηριότητας 
των λογιστών φοροτεχνικών κατά κατηγορία αδείας κα¬ 
θορίζεται ως ακολούθως: 

1) Οι κάτοχοι αδείας ασκήσεως επαγγέλματος λογιστή 

- φοροτεχνικού Δ’ τάξεως συντάσσουν φορολογικές δη¬ 
λώσεις και διενεργούν λογιστικές και φοροτεχνικές εργα¬ 
σίες επιτηδευ ματιών τηρούντων βιβλία Α’κατηγορίας του 
Κώδικα Βιβλίων και Στοιχείων (Π.Δ. 186/1992 (ΦΕΚ Α’ 84), 
όπως ισχύει καθώς καιτων επιτηδευματιώντηρούντων βι¬ 
βλία Β’ κατηγορίας των οποίων τα ετήσια ακαθάριστα έ¬ 
σοδα δεν υπερβαίνουν το 10% του προβλεπομένου ορίου 
βιβλίων Β’ κατηγορίας. 

2) Οι κάτοχοι αδείας ασκήσεως επαγγέλματος λογιστή 

- φοροτεχνικού Π τάξεως διενεργούν κάθε είδους λογι¬ 
στικές και φοροτεχνικές εργασίες επιτηδευ ματιών τη- 
ρούντων βιβλία Α’ και Β’ κατηγορίας του Κ.Β.Σ. 

3) Οι κάτοχοι αδείας ασκήσεως επαγγέλματος λογιστή 

- φοροτεχνικού Β’ τάξεως διενεργούν κάθε είδους λογι¬ 
στικές και φοροτεχνικές εργασίες επιτηδευματιών τη- 
ρούντων βιβλία Α’,Β’ κατηγορίας καθώς και επιτηδευμα- 
τιώντηρούντων βιβλία Π κατηγορίας του Κ.Β.Σ. των οποί¬ 
ων τα ετήσια ακαθάριστα έσοδα δεν υπερβαίνουν το όριο 
της Β’ κατηγορίας προσαυξημένο κατά ποσοστό 40%. 

4) Οι κάτοχοι αδείας ασκήσεως επαγγέλματος λογιστή 

- φοροτεχνικού Α’ τάξεως διενεργούν κάθε είδους λογι¬ 
στικές και φοροτεχνικές εργασίες επιτηδευματιών ανε¬ 
ξαρτήτως ορίου ετησίων ακαθαρίστων εσόδων. 


ΑΡΘΡΟ 4 
Χορήγηση Αδείας 

1. Για τη χορήγηση της αδείας ασκήσεως επαγγέλμα¬ 
τος Λογιστή Φοροτεχνικού υποβάλλεται αίτηση του εν¬ 
διαφερομένου προς την Κεντρική Διοίκηση (Κ.Δ.) του Οι¬ 
κονομικού Επιμελητηρίου της Ελλάδας (Ο.Ε.Ε.) ή ανάλο¬ 
γα με τον τόπο της επαγγελματικής του εγκατάστασης 
προς την αρμόδια Τοπική Διοίκηση (Τ.Δ.) Περιφερειακού 
Τμήματος (Π.Τ.) του ΟΕΕ. 

2. Στην αίτηση για τη χορήγηση της αδείας ασκήσεως ε¬ 
παγγέλματος αναφέρονται τα στοιχεία ταυτότητας, ο α¬ 
ριθμός μητρώου και ο αριθμός αδείας ασκήσεως οικονο¬ 
μολογικού επαγγέλματος προκειμένου περί μελών του 
ΟΕΕ, η διεύθυνση της επαγγελματικής δραστηριότητας ή 
κατοικίας, τα πτυχία, οι τίτλοι σπουδών, η ειδίκευση κα¬ 
θώς και η επαγγελματική πείρα. 

3. Η αίτηση για τη χορήγηση της αδείας ασκήσεως ε¬ 
παγγέλματος συνοδεύεται υποχρεωτικά από επικυρωμέ¬ 
νο αντίγραφο πτυχίων, τίτλων σπουδών, πιστοποιητικών 
επαγγελματικής κατάρτισης και εμπειρίας καθώς καιτων 
απαιτουμένων εγγράφων για την απόδειξη της άσκησης 
επαγγέλματος όπως στο άρθρο 20 του παρόντος ορίζε¬ 
ται. 

4. Στην περίπτωση αίτησης για τη χορήγηση αδείας α- 
νωτέρας τάξεως, υποβάλλεται από τον ενδιαφερόμενο ε¬ 
πικυρωμένο αντίγραφο της άδειας την οποία κατέχει και 
βεβαίωση της αρμόδιας υπηρεσίας του ΟΕΕ στην οποία 
θα πιστοποιείται η επιτυχής εξέταση του ενδιαφερομέ¬ 
νου. 

5. Η άδεια ασκήσεως επαγγέλματος χορηγείται με από¬ 
φαση της Κεντρικής Διοίκησης ή της αρμόδιας Τοπικής 
Διοίκησης Περιφερειακού Τμήματος του Ο.Ε.Ε., μετά α¬ 
πό αιτιολογημένη εισήγηση τριμελούς επιτροπής, τα μέ¬ 
λη της οποίας ορίζονται από τις παραπάνω Διοικήσεις, εί¬ 
ναι μέλη του Ο.Ε.Ε. και έχουν άδεια λογιστή φοροτεχνι¬ 
κού Α’ τάξεως. Ένα (1) από τα μέλη της επιτροπής 
δύναται να προτείνεται από τις Δευτεροβάθμιες Συνδικα¬ 
λιστικές Οργανώσεις του χώρου των Λογιστών Φοροτε¬ 
χνών, εντός προθεσμίας 15 ημερών από της περιελεύσε- 
ωςτου σχετικού εγγράφου, παρερχομένης απράκτου της 
προθεσμίας αυτής, ο εκπρόσωπος ορίζεται από την Κε¬ 
ντρική Διοίκηση ή την αρμόδια Τοπική Διοίκηση Περιφε¬ 
ρειακού Τμήματος του Ο.Ε.Ε. 

6. Στους κατόχους αδείας ασκήσεως επαγγέλματος 
χορηγείται δελτίο επαγγελματικής ταυτότητας, το οποίο 
ανανεώνεται το πρώτο τρίμηνο κάθε έτους. 

7. Για την έκδοση της άδειας ασκήσεως επαγγέλματος 
απαιτείται η καταβολή των δικαιωμάτων του Ο.Ε.Ε. σύμ¬ 
φωνα με τα οριζόμενα στην παράγραφο 5 του άρθρου 1 
του Ν.2515/97. 

8. Η απόφαση της Κεντρικής Διοίκησης ή της αρμόδιας 
Τοπικής Διοίκησης Περιφερειακού Τμήματος του Ο.Ε.Ε. 
για τη χορήγηση ή όχι της άδειας εκδίδεται το αργότερο 
εντός δύο μηνών από την υποβολή της αίτησης του εν¬ 
διαφερομένου και υπογράφεται από τον Πρόεδρο και το 
Γενικό Γραμματέα της αρμόδιας για τη χορήγηση της Δι¬ 
οίκησης. 

9. Άδεια ασκήσεως επαγγέλματος χορηγείται μόνο σε 
φυσικά πρόσωπα. 

10. Γιατην έναρξη της ασκήσεως επαγγέλματος του λο¬ 
γιστή φοροτεχνικού στην αρμόδια ΔΟΥ, υποβάλλεται επι¬ 
κυρωμένο αντίγραφο άδειας. 

ΑΡΘΡΟ 5 

Απόκτηση Αδειας Ανώτερης Κατηγορίας 

1. Οι κάτοχοι αδείας ασκήσεως επαγγέλματος Λογιστή 
Φοροτεχνικού Δ'τάξεως κατά τις διατάξεις του άρθρου 1 
παραγρ. 2 περίπτ. α) του Ν.2515/97, μπορούν να αποκτή¬ 
σουν άδεια Γ’ τάξεως μετά προηγούμενη επιτυχή εξέτα¬ 
ση στα μαθήματα της ενότητας Α του άρθρου 10 του πα¬ 
ρόντος. 

2. Οι κάτοιχοι αδείας ασκήσεως επαγγέλματος Λογιστή 
Φοροτεχνικού Γ’ τάξεως κατά τις διατάξεις του άρθρου 1 
παραγρ. 2 περίπτ. β)του Ν.2515/97, μπορούν να αποκτή¬ 
σουν άδεια Β’ τάξεως μετά προηγουμένη επιτυχή εξέτα¬ 
ση στα μαθήματα της ενότητας Β του άρθρου 10 του πα¬ 
ρόντος. 

3. Τα μέλη του Ο.Ε.Ε. και οι πτυχιούχοι του τμήματος 
Λογιστικής της Σχολής Διοίκησης και Οικονομίας των ΤΕΙ, 
που είναι κάτοχοι αδείας ασκήσεως επαγγέλματος Λογι¬ 
στή - Φοροτεχνικού Β’ τάξεως, μπορούν να αποκτησουν 
άδεια Α' τάξεως μετά προηγουμένη επιτυχή εξέταση στα 
μαθήματα της ενότητας Γ του άρθρου 10 του παρόντος. 

ΑΡΘΡΟ 6 
Εξετάσεις 

1 .Οι εξετάσεις, οι οποίες είναι γραπτές, διενεργούνται 
μία φορά το έτος με απόφαση της Κ.Δ. του Ο.Ε.Ε. και η 
σχετική προκήρυξη η οποία αναφέρει την ημέρα έναρξης 
αυτών, τον τόπο διεξαγωγής, την προθεσμία υποβολής 
αιτήσεων συμμετοχής, τα δικαιολογητικά, καθώς και κά¬ 
θε αναγκαία λεπτομέρεια, δημοσιεύεται σε δύο (2) ημε¬ 
ρήσιες πολιτικές και μία (1) ημερήσια οικονομική Εφημε¬ 
ρίδα και τοιχοκολλάται στο κεντρικό κατάστημα του 
Ο.Ε.Ε. και στα κατά τόπους γραφεία των εδρών των Π.Τ. 
του Ο.Ε.Ε. Η τελευταία δημοσίευση πρέπει να γίνεται του¬ 
λάχιστον τριάντα (30) ημέρες πριν την οριζόμενη ημερο¬ 
μηνία έναρξης των εξετάσεων. 

ΑΡΘΡΟ7 

Επιτροπή Εξετάσεων 

1. Οι εξετάσεις, σύμφωνα με τις διατάξεις του δεύτερου 
εδαφίου της περίπτωσης ε’ της παραγράφου 2 του άρ¬ 
θρου 1 του Ν.2515/1997, "διενεργούνται από ειδική επι¬ 
τροπή αποτελούμενη από καθηγητές Α.Ε.Ι. και ειδικούς ε- 
παγγελματίες αναγνωρισμένου κύρους με την ευθύνη 

της Κεντρικής Διοίκησης του Ο.Ε.Ε.". 

Ειδικότερα η εξέταση στα μαθήματα των ενοτήτων Α, Β 
και Γτου άρθρου 10 του παρόντος γίνεται από τριμελή Ε¬ 
πιτροπή αποτελουμένη από δύο (2) καθηγητές Οικονομι¬ 
κών Πανεπιστημίων, εκ των οποίων ο αρχαιότερος είναι 
Πρόεδρος αυτής και ένα (1) ειδικό επαγγελματία. Γραμ¬ 
ματέας της Επιτροπής ορίζεται μόνιμος υπάλληλος του 
Ο.Ε.Ε. 

2. Τα μέλη της Επιτροπής, οι Γραμματείς και οι αναπλη¬ 
ρωτές τους, ορίζονται με απόφαση της Κ.Δ. του Ο.Ε.Ε. 

ΑΡΘΡΟ 8 

Υποβολή αιτήσεων 

Οι ενδιαφερόμενοι να μετάσχουν στις εξετάσεις, υπο¬ 
βάλλουν αίτηση στη Γραμματεία του Ο.Ε.Ε. δεκαπέντε 
(15) τουλάχιστον πλήρεις ημέρες πριν από την έναρξη 
των εξετάσεων. Στην αίτηση επισυνάπτονται: α) επικυρω¬ 
μένο αντίγραφο πτυχίων, τίτλων σπουδών και πιστοποιη¬ 


τικών επαγγελματικής κατάρτισης, β) τα σχετικά έγγρα¬ 
φα, όπως στο άρθρο 4 του παρόντος ορίζεται με τα οποία 
αποδεικνύεται η άσκηση του επαγγέλματος και γ) αντί¬ 
γραφο ποινικού μητρώου περί ελλείψεως καταδίκης επί 
των αναφερομένων στο άρθρο 19 του παρόντος αδικη¬ 
μάτων. 

ΑΡΘΡΟ 9 

Έλεγχος Δικαιολογητικών 

1. Η Επιτροπή των Εξετάσεων συνέρχεται μέσα σε τρεις 
(3) ημέρες από τη λήξη της προθεσμίας του προηγουμέ¬ 
νου άρθρου και αφού ελέγξει τις αιτήσεις συμμετοχής και 
τα δικαιολογητικά καταρτίζει πίνακα στον οποίο καταχω- 
ρούνται με αλφαβητική σειρά οι υποψήφιοι που έχουν τις 
προϋποθέσεις να μετάσχουν στις εξετάσεις. Οι υπόλοιποι 
αποκλείονται με ειδικώς αιτιολογημένη απόφαση της Επι¬ 
τροπής. Ο παραπάνω πίνακας καθώς και ο πίνακας των α¬ 
ποκλεισμένων από τις εξετάσεις, τοιχοκολλάται στο κα¬ 
τάστημα του Ο.Ε.Ε. και στα κατά τόπους γραφεία των ε- 
δρώντωνΠ.Τ.του Ο.Ε.Ε. 

2. Οι υποψήφιοι, των οποίων οι αιτήσεις έγιναν δεκτές, 
καλούνται να εξεταστούν με το πρόγραμμα των εξετάσε¬ 
ων που καταρτίζεται από την Επιτροπή και τοιχοκολλάται 
τρεις (3) ημέρες πριν από την έναρξη των εξετάσεων στο 
Κατάστημα του Ο.Ε.Ε. και στα κατά τόπους γραφεία των 
εδρών των Π.Τ. του Ο.Ε.Ε. 

ΑΡΘΡΟ 10 

Εξεταστέα Μαθήματα 

Τα μαθήματα τα οποία περιλαμβάνει η καθεμία από τις 
ενότητες Α, Β και Γ, καθορίζονται ως εξής: 

ΕΝΟΤΗΤΑΑ 

α) Γενικές Αρχές Λογιστικής 
β) Κώδικας Βιβλίων και Στοιχείων 
γ) Φορολογία Εισοδήματος Φυσικών και Νομικών Προ¬ 
σώπων 

δ) Φόρος Προστιθέμενης Αξίας 
ε) Στοιχεία Δημόσιας Οικονομίας 
ΕΝΟΤΗΤΑΒ 
α) Γ ενική Λογιστική 
β) Γενικό Λογιστικό Σχέδιο 
γ) Αναλυτική Λογιστική 
δ) Εσωτερικός Λογιστικός Έλεγχος 
ε) Κώδικας Βιβλίων και Στοιχείων 
στ) Φορολογία Εισοδήματος Φυσικών και Νομικών Προ¬ 
σώπων 

ζ) Φόρος Προστιθέμενης Αξίας 

η) Εισαγωγή στο Δίκαιο - Εμπορικές Εταιρείες 

ΕΝΟΤΗΤΑ Γ 

α) Ανάλυση και κριτική διερεύνηση ετήσιων οικονομι¬ 
κών καταστάσεων 
β) Ενοποιημένοι Ισολογισμοί 
γ) Δίκαιο Εταιρειών 

δ) Στοιχεία Χρηματοοικονομικής Διοίκησης 
ε) Στοιχεία Διεθνούς και Ευρωπαϊκού Δικαίου 
στ) Στοιχεία Φορολογικής Δικονομίας 

ΑΡΘΡΟ 11 

Διεξαγωγή εξετάσεων 

1. Το θέμα κάθε μαθήματος είναι κοινό για όλους τους 
υποψήφιους και καθορίζεται από την Επιτροπή. 

2. Στους εξεταζόμενους παρέχεται χρόνος μέχρι δύο 

(2) ώρες για την ανάπτυξη του θέματος, ο οποίος υπολο¬ 
γίζεται από το τέλος της εκφώνησής του. Όταν συμπλη¬ 
ρωθεί ο χρόνος, ο εξεταζόμενος οφείλει να παραδώσει το 
χειρόγραφό του. 

3. Υποψήφιος, ο οποίος δεν προσήλθε, για οποιοδήπο- 
τε λόγο κατά την έναρξη της εξέτασης, δεν μπορεί να με- 
τάσχει σ’αυτή και αποκλείεται από τις εξετάσεις. 

4. Υποψήφιος που καταλαμβάνεται να αντιγράφει από 
βιβλία ή χειρόγραφα, να χρησιμοποιεί σημειώσεις ή να 
συνεννοείται με άλλον υποψήφιο, αποβάλλεται από την 
αίθουσα και αποκλείεται από τις εξετάσεις. 

5. Οι υποψήφιοι αναπτύσσουντα θέματα σε φύλλα χάρ¬ 
του, τα οποία παρέχει η επιτροπή και φέρουν την σφραγί¬ 
δα του Ο.Ε.Ε. 

6. Απαγορεύεται η αναγραφή στα φύλλα αυτά οποιου- 
δήποτε ονόματος ή άλλου διακριτικού σημείου. Παράβα¬ 
ση της απαγόρευσης αυτής παρέχει στην επιτροπή το δι¬ 
καίωμα να βαθμολογήσει το θέμα με βαθμό μηδέν (0). 

7. Το ονοματεπώνυμο του εξεταζόμενου γράφεται στο 
πάνω αριστερό μέρος του φύλλου, στο οποίο έγινε η α¬ 
νάπτυξη του θέματος και καλύπτεται με αδιαφανές φύλ¬ 
λο χάρτου. Η κάλυψη γίνεται από τον υποψήφιο, αφού 
προηγηθεί ο έλεγχος της ταυτότητάς του από μέλος της 
Επιτροπής. 

ΑΡΘΡΟ 12 

Βαθμολόγηση - Επιτυχόντες 

1. Τα μέλη της Επιτροπής βαθμολογούν με βαθμούς α¬ 
πό μηδέν (0) μέχρι δέκα (10) τα γραπτά, στα οποία και ση¬ 
μειώνονται οι βαθμοί. Το κάθε μέλος της Επιτροπής θέτει 
ιδιαίτερο βαθμό χωριστά για κάθε γραπτό και εξάγεται ο 
μέσος όρος κάθε μαθήματος. Το άθροισμα των βαθμών 
αυτών διαιρούμενο με τον αριθμό των μαθημάτων δίνει 
τον τελικό βαθμό. 

Μετά την βαθμολόγηση από τους εξεταστές αποκαλύ¬ 
πτεται το όνομα του υποψήφιου. 

2. Επιτυχόντες θεωρούνται οι υποψήφιοι των οποίων το 
άθροισμα των βαθμών, διαιρούμενο με τον αριθμό των 
μαθημάτων δίνει μέσο όρο βαθμολογίας πέντε (5). 

ΑΡΘΡΟ 13 

Πρακτικό εξετάσεων - Πίνακες επιτυχόντων 

Η Επιτροπή των εξετάσεων συντάσσει για την διεξαγω¬ 
γή αυτών πρακτικό, υπογραφόμενο από τα μέλη της και 
το γραμματέα, στο οποίο καταχωρούνταιτα ονόματα των 
επιτυχόντων με αλφαβητική σειρά, χωρίς να σημειώνεται 
ο βαθμός. 

Πίνακας επιτυχόντων τοιχοκολλάται στο κατάστημα 
του Ο.Ε.Ε. 

ΑΡΘΡΟ 14 

Δικαιώματα και Υποχρεώσεις των Λογιστών 
Φοροτεχνικών 

1. Ο λογιστής φοροτεχνικός εκπροσωπεί τον εντολέα 
του ενώπιον Διοικητικών και Φορολογικών Αρχών και Επι¬ 
τροπών, συντάσσει όλα τα προβλεπόμενα από τη φορο¬ 
λογική και εφαρμοζόμενη στις φορολογικές αρχές νομο¬ 
θεσία έγγραφα, διεξάγει κάθε φορολογική διατύπωση και 
ενεργεί κάθε πράξη που είναι αναγκαία για την εκτέλεση 
των ανατιθεμένων σ’αυτόν λογιστικών και φοροτεχνικών 
'εργασιών. 

2. Όλαταέγγραφαπου συντάσσονται από το λογιστή φο¬ 


ροτεχνικό, φέρουν εκτός από την υπογραφή του και σφρα¬ 
γίδα στην οποία αναγράφεται υποχρεωτικά το ονοματεπώ¬ 
νυμο αυτού, η τάξη και ο αριθμός αδείας ασκήσεως επαγ¬ 
γέλματος, ο αριθμός του φορολογικού του μητρώου και η 
διεύθυνση της επαγγελματικής του δραστηριότητας. 

3. Για την εκτέλεση των αναφερομένων στην παραγρ. 1 
του παρόντος άρθρου εργασιών απαιτείται έγγραφη ε¬ 
ξουσιοδότηση του εντολέα. Σε περίπτωση ανάκλησης 
της εξουσιοδοτήσεως, ο εντολέας υποχρεούται να γνω¬ 
στοποιήσει την ανάκληση στην αρμόδια αρχή. 

4. Ο λογιστής φοροτεχνικός δικαιούται και ο εντολέας 
αντίστοιχα υποχρεούται στη χορήγηση των κάθε είδους 
στοιχείων και παραστατικών τα οποία κρίνονται από το 
λογιστή φοροτεχνικό αναγκαία για την ορθή εκτέλεση 
των ανατιθεμένων σ'αυτόν εργασιών. 

ΑΡΘΡΟ 15 
Γ ραφεία 

1. Για τη λειτουργία γραφείων παροχής λογιστικών και 
φοροτεχνικών υπηρεσιών, απαιτείται άδεια, η οποία χο¬ 
ρηγείται από το ΟΕΕ. 

2. Προϋπόθεση για τη χορήγηση άδειας λειτουργίας 
γραφείου οποιοσδήποτε νομικής μορφής είναι η κατά τις 
διατάξεις του παρόντος κατοχή αδείας ασκήσεως επαγ¬ 
γέλματος λογιστή φοροτεχνικού από τον υπεύθυνο ή 
τους υπεύθυνους του γραφείου και των μελών αυτού. Ε¬ 
πί ανωνύμων εταιρειών απαιτείται η κατοχή αδείας ασκή¬ 
σεως επαγγέλματος Λογιστή-Φοροτεχνικού από τους με- 
τόχουςπου εκπροσωπούντηνπλειοψηφίατου μετοχικού 
κεφαλαίου της εταιρείας. 

3. Για τη χορήγηση της ανωτέρω αδείας, υποβάλλεται 
αίτηση του υπευθύνου ή των υπευθύνων για τη λειτουρ¬ 
γία του γραφείου. Η αίτηση αυτή συνοδεύεται από επικυ¬ 
ρωμένο αντίγραφο της αδείας του υπευθύνου ή των υ¬ 
πευθύνων των γραφείων και των μελών αυτού και αναλό- 
γως της νομικής μορφής με την οποία πρόκειται να 
λειτουργήσουν, επικυρωμένα αντίγραφα των κατά Νόμο 
καταστατικών ή πιστοποιητικών από τα οποία προκύπτει 
η νόμιμη σύσταση και λειτουργίας τους. 

ΑΡΘΡΟ 16 
Μητρώο 

1. Στο ΟΕΕ τηρείται μητρώο αδειών άσκησης, επαγγέλ¬ 
ματος λογιστή φοροτεχνικού κατά τάξεις, στο οποίο κα- 
ταχωρούνται με αύξοντα αριθμό οι εκδιδόμενες άδειες 
και σημειώνονται οι τυχόν μεταβολές τους. 

2. Σε ιδιαίτερο τμήμα του μητρώου αδειών καταχωρού- 
νται οι άδειες λειτουργίας γραφείων με μνεία της νομικής 
μορφής τους, των μελών, των μετόχων και των υπευθύ¬ 
νων για τη λειτουργία τους. 

ΑΡΘΡΟ 17 

Ευθύνη Λογιστών Φοροτεχνικών 

Ο λογιστής φοροτεχνικός, οφείλει να επιδεικνύει την 
προσήκουσα επιμέλεια περί την εκτέλεση των εργασιών 
που του ανατίθενται, άλλως ευθύνεται έναντι του εντολέ- 
ωςτου για τις κάθε είδους φορολογικές και λοιπές επιβα¬ 
ρύνσεις που προέκυψαν από υπαιτιότητάτου. 

ΑΡΘΡΟ 18 

Κυρώσεις 

1. Ο κάτοχος αδείας ασκήσεως επαγγέλματος λογιστή 

φοροτεχνικού, ο οποίος αναλαμβάνει και διενεργεί λογι¬ 
στικές και φοροτεχνικές εργασίες πέραντων ορίωντης α- 
δείας που τιμωρείται με πρόστιμο από πενήντα χιλιάδες 
(50.000) μέχρι πεντακόσιες χιλιάδες (500.000) δραχμές. 

2. Σε περίπτωση υποτροπής το ανώτατο όριο του προ¬ 
στίμου μπορεί να ανέλθει μέχρι του τριπλασίου του ανω- 
τάτου ορίου της προηγουμένης παραγράφου. 

Υποτροπή θεωρείται η εντός τριετίας επανάληψη της 
πράξης για την οποία τιμωρήθηκε οριστικά ο υπαίτιος. 

3. Σε περίπτωση νέας υποτροπής ή μη καταβολής των 
προστίμων του παρόντος άρθρου ανακαλείται η άδεια α- 
σκήσεως επαγγέλματος. 

Νέα υποτροπή θεωρείται η εντός τριετίας επανάληψη 
της πράξης για την οποία τιμωρήθηκε οριστικά ο υπαίτιος 
κατά τις διατάξεις της προηγούμενης παραγράφου. 

4. Τα πρόστιμα του παρόντος άρθρου επιβάλλονται με 
απόφαση της Κεντρικής Διοίκησης του ΟΕΕ και αποτε¬ 
λούν έσοδα του ΟΕΕ. 

ΑΡΘΡΟ 19 
Αφαίρεση Αδειών 

1. Η άδεια άσκησης επαγγέλματος λογιστή φοροτεχνι¬ 
κού αφαιρείται αυτοδικαίως στην περίπτωση που ο κάτο¬ 
χος αυτής: 

α) Καταδικάστηκε αμετακλήτως σε ποινή κάθειρξης ή β) 
καταδικάστηκε αμετακλήτως για κλοπή, υπεξαίρεση, α¬ 
πάτη, εκβίαση, πλαστογραφία, απιστία, δωροδοκία, δω¬ 
ροληψία, καταπίεση, παράβαση καθήκοντος, εγκλήματα 
κατά των ηθών, συκοφαντική δυσφήμιση, δόλια χρήση ξέ¬ 
νου σήματος, δόλια χρεωκοπία, λαθρεμπορία και παρά¬ 
βαση της νομοθεσίας για την εμπορία ναρκωτικών. 

2. Η άδεια ασκήσεως επαγγέλματος λογιστή-φοροτε- 
χνικού αφαιρείται επίσης: α) στις περιπτώσεις της παρ. 3 
του άρθρου 18 του παρόντος και β) εφ’ όσον αποδεδειγ¬ 
μένα συνέπραξε σε πράξεις ή παραλείψεις που έχουν ως 
συνέπεια τα βιβλία και στοιχεία να μην εμφανίζουν την 
πραγματική κατάσταση. 

3. Η άδεια λειτουργίας γραφείου παροχής λογιστικών 
και φοροτεχνικών υπηρεσιών αφαιρείται όταν εκλείψουν 
οι νόμιμες προϋποθέσεις λειτουργίας του ή όταν αφαι- 
ρείται η άδεια άσκησης επαγγέλματος λογιστή φοροτε¬ 
χνικού του υπευθύνου ή των υπευθύνων για τη λειτουργία 
του. 

ΑΡΘΡΟ 20 

Απόδειξη Άσκησης του Επαγγέλματος 

1. Όπου κατά τις διατάξεις του Ν. 2515/97, απαιτείται 
απόδειξη της άσκησης του επαγγέλματος του λογιστή 
φοροτεχνικού, του λογιστή και του βοηθού λογιστή, η α¬ 
πόδειξη αυτή παρέχεται με την υποβολή από τους ενδια¬ 
φερομένους πιστοποιητικών ή βεβαιώσεων εργοδοτών, 
επιχειρήσεων και φορέων του δημοσίου ή του ιδιωτικού 
τομέα στους οποίους παρείχαν τις υπηρεσίες τους, εκκα¬ 
θαριστικών σημειωμάτων, μισθολογικών καταστάσεων, 
ασφαλιστικών βιβλιαρίων, πιστοποιητικών έναρξης επιτη- 
δεύματος και κάθε άλλων σχετικών εγγράφων από τα ο¬ 
ποία προκύπτει η διάρκεια και η μορφή της εργασιακής 
σχέσης. 

2. Σε περίπτωση αποδεδειγμένης αδυναμίας υποβολής 
ενός των αναφερομένων στην προηγούμενη παράγραφο 
εγγράφων, οι ενδιαφερόμενοι μπορούν να υποβάλλουν 
βεβαίωση της δευτεροβάθμιας συνδικαλιστικής οργάνω¬ 


σης του χώρου των Λογιστών Φοροτεχνών στην οποία εί¬ 
ναι εγγεγραμμένοι, από την οποία να αποδεικνύεται η 
διάρκεια και η μορφή της εργασιακής σχέσης. 

ΑΡΘΡΟ 21 

Μεταβατικές Διατάξεις 

1. Στους κατόχους απολυτηρίου Γενικού Λυκείου που 
κατά τη δημοσίευση του Ν. 2515/1997 ασκούσαν επί δέκα 
επτά (17) έτη από τη λήψη του απολυτηρίου τους το ε¬ 
πάγγελμα του Βοηθού Λογιστή ή έχουν δέκα επτά (17) έ¬ 
τη προϋπηρεσία σε Λογιστικό-Οικονομικό κλάδο του Δη¬ 
μόσιου ή του Ιδιωτικού Τομέα, χορηγείται άδεια ασκήσε¬ 
ως επαγγέλματος Π τάξεως. 

2. Στους κατόχους απολυτηρίου επαγγελματικού Λυ¬ 
κείου ή ενιαίου πολυκλαδικού Λυκείου κλάδου Οικονο¬ 
μίας που κατά τη δημοσίευση του Ν. 2515/1997 ασκούσαν 
επί δέκα πέντε (15) έτη από τη λήψη του απολυτηρίου 
τους το επάγγελμα του Βοηθού Λογιστή ή έχουν δέκα πέ¬ 
ντε (15) έτη προϋπηρεσία σε λογιστικό-οικονομικό κλάδο 
του Δημόσιου ή του Ιδιωτικού Τομέα, χορηγείται άδεια α¬ 
σκήσεως επαγγέλματος Γ’ τάξεως. 

3. Στους κατόχους πτυχίου Ινστιτούτου Επαγγελματι¬ 
κής Κατάρτισης (Ι.Ε.Κ.) Λογιστικής και στους κατόχυς μα¬ 
κροχρονίων προγραμμάτων κατάρτισης του Ελληνικού 
Κέντρου Παραγωγικότητας (ΕΛ.ΚΕ.ΠΑ) που ασκούσαν 
κατά τη δημοσίευση του Ν. 2515/1997 επί δέκα τρία (13) 
έτη το επάγγελμα του Βοηθού Λογιστή ή έχουν δέκα τρία 
(13) έτη προϋπηρεσία σε λογιστικό-οικονομικό κλάδο του 
Δημόσιου ή του Ιδιωτικού Τομέα, χορηγείται άδεια ασκή¬ 
σεως επαγγέλματος Π τάξεως. 

4. Στους πτυχιούχους των τμημάτων Εμπορίας και Δια¬ 
φήμισης, Διοίκησης Επιχειρήσεων και Τουριστικών Επι¬ 
χειρήσεων της Σχολής Διοίκησης και Οικονομίας των 
Τ.Ε.Ι. που κατά τη δημοσίευση του Ν.2515/1997 ασκού¬ 
σαν επί δέκα (10) έτη από τη λήψη του πτυχίου τους το ε¬ 
πάγγελμα του Λογιστή ως μισθωτοί ή ελεύθεροι επαγ- 
γελματίες ή έχουν δέκα (10) έτη προϋπηρεσία σε λογιστι- 
κό-οικονομικό κλάδο του Δημόσιου ή του Ιδιωτικού 
Τομέα, χορηγείται άδεια ασκήσεως επαγγέλματος Β’ τά¬ 
ξεως. 

5. Στους πτυχιούχους του τμήματος Λογιστικής της 
Σχολής Διοίκησης και Οικονομίας των Τ.Ε.Ι. που κατά τη 
δημοσίευση του Ν.2515/1997 ασκούσαν επί πέντε (5) έτη 
από τη λήψη του πτυχίου τους το επάγγελμα του Λογιστή 
ως μισθωτοί ή ελεύθεροι επαγγελματίες ή έχουν πέντε (5) 
έτη προϋπηρεσία σε λογιστικό-οικονομικό κλάδο του Δη¬ 
μόσιου ή του Ιδιωτικού Τομέα, χορηγείται άδεια ασκήσε¬ 
ως επαγγέλματος Α’ τάξεως. 

6. Στα μέλη του Ο.Ε.Ε. που έχουν άδεια άσκησης οικο¬ 
νομολογικού επαγγέλματος και κατά τη δημοσίευση του 
Ν.2515/1997 ασκούσαν επί πέντε (5) έτη το επάγγελμα 
του Λογιστή ως μισθωτοί ή ελεύθεροι επαγγελματίες ή έ¬ 
χουν πέντε (5) έτη προϋπηρεσία σε λογιστικό-οικονομικό 
κλάδο του Δημόσιου ή του Ιδιωτικού Τομέα, χορηγείται ά¬ 
δεια ασκήσεως επαγγέλματος Α’ τάξεως. 

7. Στα μέλη του ΟΕΕ που έχουν άδεια ασκήσεως οικο¬ 
νομολογικού επαγγέλματος και κατά τη δημοσίευση του 
παρόντος ασκούσανεπίτρία (3) έτητο επάγγελματου Λο¬ 
γιστή ως μισθωτοί ή ελεύθεροι επαγγελματίες ή έχουν 
τρία (3) έτη προϋπηρεσία σε λογιστικό-οικονομικό κλάδο 
του Δημόσιου ή του Ιδιωτικού Τομέα, χορηγείται άδεια α¬ 
σκήσεως επαγγέλματος Β’ τάξεως. 

8. Στους πτυχιούχους του Τμήματος Λογιστικής της 
Σχολής Διοίκησης και Οικονομίας των ΤΕΙ που κατά τη δη¬ 
μοσίευση του παρόντος ασκούσαν επί πέντε (5) έτη από 
τη λήψη του πτυχίου τους το επάγγελμα του λογιστή ως 
μισθωτοί ή ελεύθεροι επαγγελματίες ή έχουν πέντε (5) έ¬ 
τη προϋπηρεσία σε λογιστικό-οικονομικό κλάδο του Δη¬ 
μόσιου ή του Ιδιωτικού Τομέα, χορηγείται άδεια ασκήσε- 
ως επαγγέλματος Β’ τάξεως. 

9. Στους μη πτυχιούχους, οι οποίοι αποδεδειγμένα από 
το έτος 1965 μέχρι και της 30ης Απριλίου 1977 έχουν υ¬ 
πογράψει ισολογισμούς επιχειρήσεων που λειτουργούν 
στην Ελλάδα τουλάχιστον τριών χρήσεων, χορηγείται ά¬ 
δεια ασκήσεως επαγγέλματος Α’ τάξεως. 

ΑΡΘΡΟ 22 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εθνικής Οικονομίας και Οικονομικών α¬ 
ναθέτουμε την δημοσίευση και εκτέλεση του παρόντος 
διατάγματος. 

Αθήνα, 25 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ. ΑΡ. 341 (3) 

Κατανομή οργανικών θέσεων προέδρων εφετών και ει¬ 
σαγγελέων εφετών των πολιτικών και ποινικών δικα¬ 
στηρίων της χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 3, παρ. 2 εδ. α'περ. α.α'του 
Ν. 1756/1988 «Κώδικας οργανισμού δικαστηρίων και κα¬ 
τάστασης δικαστικών λειτουργών» (Α' 35), όπως διαμορ¬ 
φώθηκε με το άρθρο 6 παρ. 8 του Ν. 2408/1996 (Α' 104). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α' 137), όπως προσε- 
τέθησαν με το άρθρο 27 του Ν. 2081/1992 (Α' 154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 (Α' 
38). 

3. Την 271/1998 γνώμη του Προέδρου του Αρείου Πά¬ 
γου αφού έλαβε υπόψη τις αιτιολογημένες προτάσεις των 
δικαστών που διευθύνουντα Εφετείατης χώρας. 

4. Την 2358/1998 γνώμη του Εισαγγελέα του Αρείου Πά¬ 
γου αφού έλαβε υπόψη τις αιτιολογημένες προτάσεις των 
εισαγγελέων που διευθύνουν τις Εισαγγελίες Εφετώντης 
χώρας. 

5. Το γεγονός ότι το παρόν διάταγμα δεν προκαλεί επι¬ 
πλέον δαπάνη σε βάρος του κρατικού προϋπολογισμού. 

6. Την αριθ. 521/1998 γνωμοδότηση του Συμβουλίου Ε¬ 
πικράτειας, μετά από πρόταση του Υπουργού Δικαιοσύ¬ 
νης, αποφασίζουμε: 

Άρθρο 1 

Οι δέκα (10) οργανικές θέσεις Προέδρων Εφετών και οι 
πέντε (5) οργανικές θέσεις των Εισαγγελέων Εφετών των 
πολιτικών και ποινικών δικαστηρίων της χώρας που συ- 


οτάθηκαν με τις διατάξεις του άρθρου 13 του Ν. 
2623/1998 (Α' 139), κατανέμονται ως εξής: 

Α: Πρόεδροι Εφετών: 

1. Εφετείο Αθηνών τέσσερις (4) οργανικές θέσεις οριζο- 
μένου του συνολικού αριθμού αυτών σε τριάντα εννέα (39). 

2. Εφετείο Θεσσαλονίκης δύο (2) οργανικές θέσεις ορι- 
ζομένου του συνολικού αριθμού αυτών σε έντεκα (11). 

3. Εφετείο Θράκης μία (1) οργανική θέση οριζομένου 
του συνολικού αριθμού αυτών σε δύο (2). 

4. Εφετείο Λάρισας μία (1) οργανική θέση οριζομένου 
του συνολικού αριθμού αυτών σε τρεις (3). 

5. Εφετείο Πατρών μία (1) οργανική θέση οριζομένου 
του συνολικού αριθμού αυτών σε τρεις (3). 

6. Εφετείο Πειραιά μία (1) οργανική θέση οριζομένου 
του συνολικού αριθμού αυτών σε επτά (7). 

Β: Εισαγγελείς Εφετών: 

1. Εισαγγελία Εφετών Αθηνών τέσσερις (4) οργανικές 
θέσεις οριζομένου του συνολικού αριθμού αυτών σε δέκα 
οκτώ (18). 

2. Εισαγγελία Εφετών Θεσσαλονίκης μία (1) οργανική 
θέση οριζομένου του συνολικού αριθμού αυτών σε τέσ¬ 
σερις (4). 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 24 Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ. ΑΡ. 342 (4) 

Τροποποίηση των παραγράφων 1 και 2 του άρθρου 18 
του καταστατικού του Ταμείου Επικουρικής Ασφαλί- 
σεως Προσωπικού Εταιρειών Πετρελαιοειδών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξειςτου άρθρου 2του Ν. 628/1977 «περίνο- 
μιμοποιήσεως ενίων Ταμείων Επικουρικής Ασφαλίσεως» 
(ΦΕΚ 180/Α/77). 

2. Τις διατάξεις των άρθρων 23 παρ. 1 εδ. ιε, 26 παρ. 1 
και27παρ. 1 περ. δτου Ν. 1558/1985 (Α' 137). 

3. Τις διατάξειςτου άρθρου 29Ατου Ν. 1558/1985, ό¬ 
πως έχουν προστεθεί μετο άρθρο 27του Ν. 2081/1992 (Α' 
154) και τροποποιηθεί μετο άρθρο 1 παρ. 2α του Ν. 2469/ 
1997 (Α'38). 

4. Τις διατάξεις του άρθρου 15 του Π.Δ. 213/1992 (Α' 
102 ). 

5. Τις διατάξειςτου Π.Δ. 372/1995 (Α' 201). 

6. Την κοινή απόφαση του Πρωθυπουργού και του Υ¬ 
πουργού Εργασίας και Κοινωνικών Ασφαλίσεων 80078/ 
4.10.1996 (Β'924). 

7. Τις διατάξεις του άρθρου 71 του Ν. 2084/1992 (Α' 
165). 

8. Την από τον 11/1997 Αναλογιστική Μελέτη που συνέ¬ 
ταξε η εταιρεία ΡΓυάθηίΐαΙ Ε.Π.Ε. 

9. Τη γνώμη του Δ.Σ. του Ταμείου Επικουρικής Ασφαλί- 
σεως Προσωπικού Εταιρειών Πετρελαιοειδών που έχει 
ληφθεί κατά τις 3856/3/4.10.1995 και 3912/4/23.10.1996 
συνεδριάσεις του. 

10. Τη γνώμη του Συμβουλίου Κοινωνικής Ασφαλίσεως 
που έχει ληφθεί κατά την 33η 30.3.1998 συνεδρίασης του 
Συμβουλίου Κοινωνικής Ασφάλισης. 

11. Το γεγονός ότι από τις διατάξεις του παρόντος δεν 
προκαλείται επιβάρυνση στον Κρατικό Προϋπολογισμό. 

12. Την 438/1998 γνωμοδότηση του Συμβουλίου Επι¬ 
κράτειας, μετά από πρόταση του Υφυπουργού Εργασίας 
και Κοινωνικών Ασφαλίσεων, αποφασίζουμε: 

Άρθρο 1 

Στο καταστατικό του Ταμείου Επικουρικής Ασφαλίσεως 
Προσωπικού Εταιρειών Πετρελαιοειδών, το οποίο εγκρί- 
θηκε με την απόφαση του Υπουργού Εργασίας 57233/Σ. 
1475/29.4-12.6.1950 (Β' 88) και κυρώθηκε με το Νόμο 628/ 
1977 επέρχεται η εξής τροποποίηση: 

Οι παράγραφοι 1 και 2 του άρθρου 18, όπως αυτές έ¬ 
χουν αντικατασταθεί με το άρθρο 5του Π.Δ. 279/1986 και 
ισχύουν, καταργούνται. 

Άρθρο 2 

Η ισχύς του Διατάγματος αυτού, αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εργασίας και Κοινωνικών Ασφαλίσεων α¬ 


ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠ. ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ ( 5 ) 

Στο ΦΕΚ 196/Α/21.8.98 όπου δημοσιεύτηκε το Π.Δ/γμα 
269 «Τροποποίηση του Π.Δ. 525/1984 «Όροι και προϋπο¬ 
θέσεις εγκατάστασης και λειτουργίας πρατηρίων διανο¬ 
μής υγραερίου ΟΡΙ (Ι_ΡΟ)» (Α' 218), γίνονται οι παρακάτω 
διορθώσεις: 

1) Στο άρθρο 4, στον πίνακα 2, στην κάθετο στήλη 1 «Πε¬ 
ρίγραμμα πραηρίου» στον ορθόν «Περίγραμα πρατηρί¬ 
ου» και στην κάθετο στήλη 3 «Σημείο πλήωσης» στο ορ¬ 
θόν «Σημείο πλήρωσης». 

2) Στο άρθρο 16στηνπαράγραφο2στησειρά3μετάτις 
λέξεις «οχημάτων υγραερίου» προστίθεται “π.δ. 389.82 
(Α' 71). «Τεχνικές προδιαγραφές για μελέτη, κατασκευή, 
εξοπλισμό και έλεγχο βυτιοφόρων αυτοκινήτων μεταφο¬ 
ράς υγραερίου»” το οποίο έχει παραληφθεί. 

(Από το Υπ. Μεταφορών και Επικοινωνιών) 


/ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 >> 

3.500 

» 

Π (Διορισμοί, απολύσεις κ.λπ. Δημ. Υπαλλήλων) 

15.000 >> 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα ( Πίνακες επιτυχόντων διαγωνισμών) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

250.000 » 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Γ Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Γ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Ε Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




































